Breslaujos rajonas

Breslaujos rajonas (, ) – rajonas Baltarusijoje, Vitebsko srities vakaruose, Lietuvos ir Latvijos pasienyje. Administracinis centras – Breslauja.Браславский район. Tochka-na-karte.ru (tikrinta 2022-12-30).


 Geografija 

Didžioji rajono dalis yra ežeringoje Breslaujos aukštumoje. Tik pietinę dalį užima Dysnos lyguma. Aukščiausia vieta – 210,6 m (prie Smulkų kaimo). Šiaurine dalimi teka Vakarinė Dvina, o link jos – Dysna, Druja, Drūkša, Janka, Ričia, Družnianka, Svirvyčia, Akmenyčia, Usvyčia, Prorva. Rajone yra virš 200 ežerų, kurie užima apie dešimtadalį rajono ploto; didžiausi – Druvetas, Drūkšiai, Snudai, Bohinas, Strustas, Uklia, Ričių ežeras, Muisa, Ilgaitis, Baltis ir kt. 26 proc. rajono ploto dengia miškai (pušynai, beržynai, eglynai, uosynai). Įsteigtas Breslaujos ežerų nacionalinis parkas.

 Gyventojai 

Tautinė sudėtis:
 baltarusiai – 64,59 %,
 lenkai – 18,66 %,
 rusai – 14,26 %,
 kiti – 2,49 %

Gimtoji kalba:
 baltarusių kalba: 49,56 %
 rusų kalba: 45,6 %

 Gyvenvietės 

Vienintelis miestas – Breslauja, miesto tipo gyvenvietė – Vidžiai.Численность населения на 1 января 2018 г. и среднегодовая численность населения за 2017 год по Республике Беларусь в разрезе областей, районов, городов и поселков городского типа.  Belstat.gov.by (tikrinta 2022-07-29). Svarbiausios gyvenvietės:
 Breslauja (10,1 tūkst. gyv.)
 Vidžiai (2,2)
 Druja (1,2)
 Achremavičai (1,4)
 Slabada (0,8)
 Apsas (0,7)
 Pagoščia (0,5)
 Daliokija (0,4)
 Drūkšiai (0,3)

 Galerija 

 Šaltiniai